
                                                  AVIZ
asupra  propunerii legislative privind trecerea  unei suprafeţe de teren din  proprietate publică a statului şi administrarea  Agenţie Domeniilor Statului în proprietatea publică a judeţului Brăila
                 În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, propunerea legislativă privind trecerea unei suprafeţe de teren din proprietatea publică a statului şi administrarea Agenţiei Domeniilor Statului în proprietatea publică a judeţului Brăila, trimisă cu adresa nr.Pl.x.132 din 12 martie 2008, înregistrată cu nr. 31/233 din 13 martie 2008. 
                 Senatul, în calitate  de primă Cameră sesizată, a respins propunerea legislativă, în şedinţa din 10 martie 2008. 

                 În conformitate cu dispoziţiile art.75 din Constituţia României, republicată şi ale art.92 alin. (9) din Regulamentul Camerei Deputaţilor, republicat, Camera Deputaţilor este  Cameră decizională. 
                  Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă  menţionată mai sus, în şedinţa din  15 aprilie 2008.


         Membrii comisiei au examinat propunerea legislativă supusă avizării, expunerea de motive, punctul de vedere al Guvernului, transmis cu adresa nr.2885 din 2.11.2007, prin care nu susţine adoptarea propunerii legislative în forma prezentată şi  avizul favorabil al Consiliului Legislativ nr.1235 din 19.09.2007.   

        În urma dezbaterilor Comisia, în unanimitate, a hotărât avizarea  negativă a propunerii legislative, întrucât  încalcă dispoziţiile art.138 alin.(5) din Constituţia România, republicată, coroborate cu cele ale art.15 alin.(1) din Legea nr.500/2002 privind finanţele publice.

         În raport de obiectul şi conţinutul său, propunerea legislativ[ face parte din categoria legilor organice.

